**Jegyzőkönyv**

**Budaörs Kamaraerdei Településrészi Önkormányzat**

**2021. szeptember 06-én 18 órakor megtartott**

**nyílt üléséről**

**Helyszín:** 2040 Budaörs, Kamaraerdei Közösségi Ház, Kismartoni u. 45.

**Jelen vannak:** Kis Gyula korelnök, Bódis Tamás és Nagy Géza a részönkormányzat tagjai, Kovácsné Lupás Adrienn a Közösségi Ház vezetője, Kovács Ferenc a Közösségi Ház gondnoka, Kozsda Attila magasépítési csoportvezető

**Igazoltan távol**: Hajdu László részönkormányzati tag

**Jegyzőkönyvvezető**: P. Berecz Anita

**- Kis Gyula korelnök** megnyitotta a Kamaraerdei Részönkormányzat ülését, ismertette a meghívó szerinti napirendet, melyet a részönkormányzat **4 igen** szavazattal elfogadott.

**2/2021.(IX.06.) K-RÖK** **sz. határozat**

**Napirend**

1. Budaörs Város Önkormányzat 2021. I. féléves gazdálkodásról szóló tájékoztató
2. Döntés a kamaraerdei felnőtt kondipark létesítésére vonatkozóan
3. Javaslat a Kamaraerdei Részönkormányzat 2021.évi üléseinek időpontjára

Napirend előtti hozzászólások keretében a részönkormányzat átnézte a dr. Kisfalvi Péter emlékére készítendő emléktábla terveit, szó esett a tábla méretéről, a szövegről, illetve a betűtípusáról. Kettó verzió tervei jelentek meg, végül a Részönkormányzat arra az álláspontra jutott, hogy még további finomításokat igényel a végleges verzió kialakítása.

**Napirendek tárgyalása**

**1.) Budaörs Város Önkormányzat 2021. I. féléves gazdálkodásról szóló tájékoztató**

**Kis Gyula korelnök:** Ismertette az előterjesztést, kérdés nem lévén, feltette szavazásra a határozati javaslatot, melyet a bizottság **4 igen** szavazattal elfogadott.

**3/2021.(IX.06.) K-RÖK** **sz. határozat**

**Budaörs Város Önkormányzat 2021. I. féléves gazdálkodásról szóló tájékoztató**

Budaörs Város Önkormányzat 2021. I. féléves gazdálkodásról szóló tájékoztató Budaörs Város Önkormányzatának Budaörs Kamaraerdei Településrészi Önkormányzata javasolja a Képviselő-testületnek Budaörs Város Önkormányzat 2021. I. féléves gazdálkodásáról szóló tájékoztató elfogadását az 1-23. mellékletek szerint.

**2.) Döntés a kamaraerdei felnőtt kondipark létesítésére vonatkozóan**

**Kozsda Attila magasépítési csoportvezető**: Ismertette az előterjesztést, elmondta, hogy ugyanaz a kondipark lesz megvalósítva, tíz géppel, mint az Ifjúság utcában. Várhatóan még az ősz folyamán használatba lehet majd venni a létesítményt.

**Kis Gyula korelnök:** Feltette szavazásra a határozati javaslatot, melyet a bizottság **4 igen** szavazattal elfogadott.

**4/2021.(IX.06.) K-RÖK** **sz. határozat**

**Döntés a kamaraerdei felnőtt kondipark létesítésére vonatkozóan**

Budaörs Város Önkormányzata Képviselő-testületének Budaörs Kamaraerdei Településrészi Önkormányzata javasolja a Képviselő-testületnek, hogy döntsön az alábbiak szerint:

Budaörs Város Önkormányzat Képviselő-testülete úgy dönt, hogy elfogadja a felnőtt kondipark kialakításának helyszíneként Kamaraerdőn a Hosszúréti-patak melletti park előterjesztés melléklete szerinti helyét és a kialakításhoz szükséges forrást úgy biztosítja, hogy Budaörs Város Önkormányzat 2021. évi költségvetéséről szóló 7/2021. (II.26.) önkormányzati rendelet 5/C melléklet 5. Üzemeltetési céltartalék sorról 3.500 eFt összeget felszabadít, melyet a 6/A melléklet 4. Környezetvédelmi és zöldfelületi beruházások „Kamaraerdei felnőtt kondipark létesítése” új sorra átcsoportosít.

**3.) Javaslat a Kamaraerdei Részönkormányzat 2021.évi üléseinek időpontjára**

**Kis Gyula korelnök:** Ismertette az előterjesztést, kérdés nem lévén, feltette szavazásra a határozati javaslatot, melyet a bizottság **4 igen** szavazattal elfogadott.

**5/2021.(IX.06.) K-RÖK** **sz. határozat**

**Javaslat a Kamaraerdei Részönkormányzat 2021.évi üléseinek időpontjára**

A Kamaraerdei Részönkormányzat a 2021.évben az üléseit a Képviselő-testületi üléseket megelőző hét hétfőjén, 18 órakor tartja a Kamaraerdei Közösségi Ház épületében.

Határidő: folyamatos

Felelős: polgármester

Végrehajtást végzi: Jegyzői iroda

Több napirendi pont nem lévén, a korelnök megköszönte a munkát és bezárta az ülést.

**k.m.f.**

**Kis Gyula                                    Bódis Tamás**

 **korelnök jegyzőkönyv hitelesítő**